นายกรัฐมนตรีและรัฐมนตรีว่าการกระทรวงกลาโหม นำพสกนิกรชาวไทยทุกหมู่เหล่า ร่วมจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
นายกรัฐมนตรีและรัฐมนตรีว่าการกระทรวงกลาโหม นำพสกนิกรชาวไทยทุกหมู่เหล่า ร่วมจุดเทียนชัยถวายพระพรชัยมงคล เนื่องในวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว ประจำปีพุทธศักราช 2562    วันนี้ (28กค) เวลา 19.30 น. ที่ท้องสนามหลวง พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีถวายเครื่องราชสักการะ และเทียนชัยถวายพระพรชัยมงคล เนื่องในวันเฉลิมพระชนพรรษา พระบาทสมเด็จพระวชิรเกล้าเจ้าอยู่หัว ประจำปีพุทธศักราช 2562 โดยมีนางนราพร จันทร์โอชา ภริยา พร้อมด้วย คณะรัฐมนตรีและคู่สมรส ข้าราชการชั้นผู้ใหญ่ ทหาร ตำรวจ นำพสกนิกรชาวไทยทุกหมู่เหล่า เข้าร่วมในพิธีอย่างพร้อมเพรียงกัน ณ บริเวณเวทีใหญ่ ท้องสนามหลวง ในโอกาสนี้ นายกรัฐมนตรี และรัฐมนตรีว่าการกระทรวงกลาโหมได้ถวายเครื่องราชสักการะ พานพุ่มทอง พานพุ่มเงิน ดุริยางค์บรรเลงเพลงมหาฤกษ์ นายกรัฐมนตรีและรัฐมตรีว่าการกระทรวงกลาโหม เปิดกรวยกระทงดอกไม้ พร้อมทั้งถวายคำนับหน้าพระฉายาลักษณ์ ก่อนจะนำกล่าวอศิรวาท ถวายราชสดุดีเฉลิมพระเกียรติ และกล่าวนำถวายพระพรชัยมงคลหน้าพระบรมฉายาลักษณ์ เพื่อแสดงความจงรักภักดีโดยพร้อมเพรียงกัน ความว่า   .......เสียง......   จากนั้น นายกรัฐมนตรีและรัฐมนตรีว่าการกระทรวงกลาโหม ได้นำร้องเพลงสรรเสริญพระบารมี ก่อนเข้าประจำแท่นหน้าเวทีรับมอบโคมเทียนผู้ร่วมพิธีและประชาชนจุดเทียนถวายพระพรไชยมงคล นายกรัฐมนตรี และรัฐมนตรีว่าการกระทรวงกลาโหมนำร้องเพลงสดุดีจอมราชา โดยประชาชนทุกหมู่เหล่าต่างเปล่งเสียงทรงพระเจริญอย่างพร้อมเพรียงกันจำนวน 3 ครั้ง ดังกึกก้องทั่วท้องสนามหลวง